NaiveNeuron/SloPal huggingface dataset:
Vaľová, Jana, poslankyňa NR SR (2021-05-05):
Ďakujem veľmi pekne. Pán kolega Blaha, ja si vždycky rada, so záujmom vypočujem vaše príspevky, pretože naozaj ste vysokoškolský profesor. Na rozdiel od mnohých z nás sa vyznáte v histórii. A viete, čo mňa prekvapuje? Taký benevolentný ten zákon. Niektorí hovoria, že to nie je pomsta, ale spravodlivosť. Čo je to spravodlivosť? Ja by som čakala nejaký zoznam alebo niečo. Ktorí sú títo ľudia, ktorí sa prehrešili, ktorí tým iným páchali zlo? Ja to verím, že to takto bolo, že tam boli tí ľudia, ktorí boli v ŠtB. Ale ktorí sú to? Tí, že vy si upravíte zákon a potom si sami vypíšete, ktorých chcete? Alebo ako to je? Ja nerozumiem tomu. A pani Andrejuvová ako predkladateľka, nemám síce na ňu reagovať, sa narodila v roku 1980. Ja som ešte v roku 1964 nežila, ale našla som si zákon o sociálnom poistení a ten zákon o poistení sociálnom hovorí, že kto všetko dostával dôchodky. Je to zákon z roku 101/64 a sú tam naozaj Ľudové milície, sú tam naozaj advokáti, sudcovia, sú tam príslušníci pohraničnej stráže, členovia pomocnej stráže, bezpečnostných zborov, bojovníci proti fašizmu, obetí vojny, tí mali zvýšené dôchodky, fašistické perzekúcie, neslobo... slobo... oslobodzovacích bojov. Tam ja neviem teraz, ktorí to sú, ak to nie je pomsta? Lebo vy si vytvoríte nástroj, vy si vytvoríte obušok, ktorým budete biť hlava-nehlava. Ako bijete v kolúznej väzbe? Hlava-nehlava, žiadne úkony sa nevykonávajú, nič. A potom si hovoríte, že nie ste vláda pomsty? To vy si rozprávate? Pretože by som to aspoň konkretizovala. Však vy tu pre národ robíte, že aby sa vás ľudia báli, nie aby vás rešpektovali, aby povedali, že toto je vláda, ktorá chce spravodlivosť, rešpektujeme ju. Ale držíte ľudí v kolúznej väzbe, ktorým nepreukazujete, že sú vinní. Teraz dávate, že komu budete brať dôchodky? Veď to je na vašej svojvôli. Ja som naozaj nežila v šesťdesiatom štvr... (Prerušenie vystúpenia časomerom.)
Blaha, Ľuboš, podpredseda NR SR (2024-06-21):
Ďakujem pekne, pán minister. Na vaše vystúpenie sú štyri faktické poznámky. Ako prvá sa prihlásila pani poslankyňa Mária Kolíková, nech sa páči.
Bugár, Béla, podpredseda NR SR (2018-09-12):
Nech sa páči, prezentujme sa a hlasujme. (Hlasovanie.) Prítomných 138, za 109, proti 17, zdržalo sa 12 poslancov. Konštatujem, že Národná rada odvolala Branislava Masára z funkcie člena Dozornej rady Sociálnej poisťovne. Nech sa páči.
J. Kvorka, poslanec: (2009-06-23):
Vystúpenie pani poslankyne Sárközy bolo troška nasmerované k tomu, že dneska máme ľudí prepúšťaných, dneska máme ľudí bez práce a tak ďalej a tak ďalej. V prvom rade je potrebné podotknúť, že toto sa týka ľudí, ktorí pracujú. A tých je, chvalabohu, ešte na Slovensku stále veľa, tých je stále veľa a táto ratifikácia sa týka tých. Po druhé chcem pripomenúť a zdôrazniť, že vláda Slovenskej republiky na čele s premiérom vynakladá veľké úsilie na to, aby zabezpečovala pracovné podmienky. Vieme, že to, čo sa deje, a ten stav, ktorý momentálne sa dotkol aj Slovenskej republiky, nie je spôsobený touto vládou ani počínaním nikoho tu vnútri Slovenskej republiky, je to celosvetový problém, ktorý sa musí vyriešiť. A na základe tohto všetkého si myslím, že je na dostatočnom mieste a v pravú chvíľu robená táto ratifikácia. Ďakujem pekne.
Šipoš, Michal, poslanec NR SR (2023-11-24):
Ďakujem pekne. Pán minister Šutaj Eštok, vy nemáte nič. Žiadne relevantné argumenty, žiadne fakty, len fabulujete, vymýšľate si a manipulujete. Vy viete, že ste to prestrelili, viete, že porušujete zákony, čo potvrdzujú už súdy. No keď vám dôjdu argumenty, tak si zoberiete nejakú slohovú prácu a čítate tu o bránach, mŕtvolách, vrtuľníkoch, a keď tomu nikto nerozumie, tak príde obohratá platňa, lebo Matovič. Vy ste obyčajný bájkar, ktorý robí špinavú robotu pre Fica. Otázka je, či viete, že vás zneužívajú, alebo sa chcete nechať zneužívať. Jediná vaša úloha je pomsta a ochrana vašich ľudí. Ľudí, ktorí tu dvanásť rokov páchali zločiny. A ešte k tomu kútu hanby. Poprosím vás, aby ste neurážali technikov v Národnej rade v kúte pod balkónom, nezaťahujte ich do politického boja. Oni s tým nemajú nič spoločné. (Potlesk.)
Hrnčiar, Andrej, podpredseda NR SR (2017-05-16):
Pán poslanec Madej.
Ondruš, Branislav, poslanec NR SR (2011-09-13):
Ďakujem pekne, pán predseda. Pán podpredseda, ja zareagujem na jednu vašu vetu. Povedali ste, odkázali ste nám, že „všetko, čo ste zanechali,“ čiže vláda na čele s Robertom Ficom, „budú musieť zaplatiť ľudia“. Nuž, pán podpredseda, tak sa teda pozrime, čo sme zanechali a čo ste z toho, čo sme zanechali, urobili vy. Tak napríklad, pokiaľ ide o hospodársky rast, tak zanechali sme hospodársky rast za I. štvrťrok 2010 vo výške 4,6 % a to bol v tom čase najvyšší hospodársky rast v celej Európskej únii a v II. kvartáli 2010 bola situácia podobná. Dnes máte hospodársky rast, ktorý sa spomaľuje, a uvidíme, ako to bude za teda tento rok, aké budú výsledky, ale možno to bude polovička z tej sumy, z toho hospodárskeho rastu, ktorý som pred chvíľou povedal ja. Alebo sa pozrime na infláciu. Tak na webovej stránke Štatistického úradu je potvrdenie o miere inflácie za rok 2010 v Slovenskej republike, ktorá dosiahla oproti predchádzajúcemu roku v priemere 1 %. V súčasnosti máme, pán podpredseda, infláciu približne na úrovni cez 4, možno 4,5 %. Alebo sa pozrime na nezamestnanosť. Tak vo februári minulého roka bola nezamestnanosť, miera nezamestnanosti evidovaná bola 12,97 % a v máji už bola 12,24 %, kontinuálne v celom tomto období nezamestnanosť klesala. Vaša nezamestnanosť kontinuálne v celom tomto období tohto kalendárneho roka stúpa, každý mesiac je rozdiel medzi týmto... (Prerušenie vystúpenia časomerom.)
Bugár, Béla, podpredseda NR SR (2017-05-10):
Nech sa páči.
Zmajkovičová, Renáta, podpredsedníčka NR SR (2013-03-19):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne? Nikto. Ukončujem možnosť prihlásiť sa do rozpravy ústne a vyhlasujem všeobecnú rozpravu za skončenú. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení neskorších predpisov . Vládny návrh zákona je pod tlačou 399, návrh na jeho pridelenie na prerokovanie výborom je v rozhodnutí č. 387. Nech sa páči, pán minister, uveďte tento vládny návrh zákona.
Fecko, Martin, poslanec NR SR (2017-04-04):
Áno, ďakujem pekne, pán kolega. Jasné, že tento základný príjem asi budeme musieť v krátkej budúcnosti nejakým spôsobom riešiť. A to je vlastne ten udržateľný rozvoj aj tej spoločnosti, aj tej rodiny, ktorú by sme tu my mali akože zagarantovať cez tie vládne špičky, ktoré vládnu, viete, ako. A by sa mali postaviť k tomu a povedať, že áno, minister práce, sociálnych vecí povie: áno, môj udržateľný rozvoj rodiny je taký a taký, minister životného prostredia môj udržateľný rozvoj v oblasti životného prostredia je taký a taký. No, žiaľ, bojím sa, že to udržateľné nejaké minimum, ktoré by sme mali zabezpečiť pre ďalšie generácie, sa u nás nejakým spôsobom obchádza, vôbec sa k tomu nevyjadrujeme a prakticky prešľapujeme na mieste. A mne sa vidí, ako keby sme, no, nechcem to povedať tak veľmi vulgárne, ale ako keby po nás potopa, že my sme tu a čo budú robiť naše deti, naši vnuci, tak to už nás veľmi nezaujíma. A preto ja budem stále tvrdiť, že pokiaľ budeme prejedať budúcnosť našich detí, tak nemáme tu právo byť. Takže dúfam, že sa každý spamätá. Aj tento zákon je jeden z tých, ktorý hovorí, aby sme teda neprejedali budúcnosť našich detí. Ďakujem veľmi pekne.
P. Paška, predseda NR SR: (2007-09-13):
Vážené pani poslankyne, páni poslanci, pristúpime k hlasovaniu o prerokovaných bodoch programu. Najprv budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 581/2004 Zb. o zdravotných poisťovniach, dohľade nad zdravotnom starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač pod číslom 363. Poprosím pani poslankyňu Darinu Gabániovú, aby hlasovanie uviedla.
Glváč, Martin, podpredseda NR SR (2016-12-01):
S faktickými poznámkami dvaja poslanci. Ukončujem možnosť prihlásenia sa. Pán poslanec Klus, nech sa páči.
M. Belásová, poslankyňa: (2007-10-26):
Ja by som pri tejto príležitosti chcela pripomenúť vám všetkým, že bude v Považskej Bystrici tiež v súvislosti s týmto černovským masakrom pietny akt 10. novembra a bude na dom jedného z aktivistov v Plevníku, v obci blízko Považskej Bystrice, umiestnená tabuľa. A urobila som to aj preto, aby sa pripomenuli tieto činy, ktoré vlastne alebo tento taký, by som povedala, odhodlaný čin, ktorý v tomto meste bol na margo černovskej tragédie. Ďakujem.
Svrček, Miloš, poslanec NR SR (2020-09-02):
Pán predseda, hlasovali sme o všetkých pripomienkach prezidentky, sme v treťom čítaní. Prosím, otvorte rozpravu.
Laššáková, Jana, podpredsedníčka NR SR (2013-04-16):
Pán poslanec Martvoň, nech sa páči.
Pčolinský, Peter, poslanec NR SR (2018-11-29):
Ďakujem pekne. Ja len chcem pripomenúť kolegom, že keďže vzniká úrad, vzniká nový úrad, ktorý bude mať hazard pod palcom, tak napríklad výsledkom tých spoločných rokovaní bolo, že nad úradom vznikne tzv. rada pre reguláciu. To znamená, bude to nejaký druhý, druhostupňový, bude to vlastne druhý stupeň rozhodovania, resp. nejaký odvolací orgán. Čiže výsledkom aj tých debát je to, že vznikne niečo nad úradom, ktoré bude môcť meniť rozhodnutia úradu v prípade, ak sa tam niečo udeje. To znamená, že naozaj, naozaj si treba uvedomiť, že takéto pozmeňováky alebo takýto výsledok vzniká vtedy, ak dlhodobo je tam nejaká komunikácia. Ja som to, samozrejme, zistil už napríklad pri pani ministerke Žitňanskej pri exekučnej amnestii, kde napríklad sa mi podarilo presadiť zníženie odmien exekútorov. Ale to nebolo, že sme si zmysleli z minúty na minútu, ale chodil som s ňou konzultovať dlhodobo tieto veci. Čiže toto je podľa mňa cesta, ktorá by mohla fungovať aj na ďalších ministerstvách, že ak sa naozaj snažíme presadiť nejaké veci, tak bolo by fajn, aby aj vládna koalícia, páni ministri všetci boli ochotní počúvať opozíciu a zapracovať naše pripomienky. Ďakujem.
Zajac, Pavol, poslanec NR SR (2015-05-29):
Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Tak ako pán navrhovateľ v prednese tohto návrhu zákona uviedol, tento návrh zákona by mal uľahčiť život aj podnikateľom, aj hlavne pracujúcim, ktorí by takto v elektronickej podobe mohli dostávať potvrdenie o príjme. Som presvedčený, že to je, hoci je to rozsahom menšia novela zákona, tak uľahčila by život na Slovensku občanom, tak ako aj ďalšie opozičné návrhy zákonov, ktoré na tejto štvortýždňovej schôdzi Národnej rady odzneli. Myslím si, že aj keď boli vládnou stranou odmietnuté, napríklad návrh zákona o podpore rodinného podnikania z dielne KDH by pomohol občanom na Slovensku v tom, aby si mohli nájsť zamestnanie, aby malo zmysel viacej pracovať, ako poberať sociálne dávky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet a Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady pre financie a rozpočet. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v prvom čítaní. Pán predsedajúci, prosím, otvorte rozpravu k uvedenému návrhu zákona.
Laurenčík, Milan, podpredseda NR SR (2021-09-28):
Pán poslanec Maroš Kondrót s faktickou poznámkou.
Mazurek, Milan, poslanec NR SR (2023-06-13):
Dávam návrh na doplnenie programu tejto schôdze o informáciu ministra vnútra o stave ochrany štátnych hraníc, počte nelegálnych imigrantov, ktorí denne prekračujú naše hranice, o spôsobe ich kontroly a identifikácie pôvodu týchto ľudí a taktiež o opatreniach na predchádzanie nelegálnej migrácie. Každý, kto má oči a uši, vidí a počuje, že juhozápadná hranica Slovenskej republiky je denne prekračovaná obrovským množstvom nelegálnych imigrantov, ktorí na území Slovenskej republiky nemajú čo robiť. Občania Slovenskej republiky, ktorí žijú v okresoch ako Nové Zámky, sa nesmejú ako tu prítomný pán poslanec Naď, ale tŕpnu a boja sa o svoje životy. Občania v okresoch ako Komárno, ako Levice nevedia, kedy vláda konečne začne riešiť tento problém, preto vzhľadom na závažnosť tejto situácie navrhujem, aby sme sa touto tematikou zaoberali priamo vystúpením ministra vnútra už zajtra po obednej prestávke. (Reakcia z pléna.)
Záborská, Anna, poslankyňa NR SR (2020-09-02):
Ďakujem pekne. Prosím, dajte hlasovať o návrhu zákona ako celku s prijatým pozmeňujúcim návrhom. Gestorský výbor odporúča schváliť.
Hrnčiar, Andrej, podpredseda NR SR (2017-02-08):
Pán poslanec Osuský.
Paška, Pavol, predseda NR SR (2013-10-23):
Ďakujem pekne. Vyhlasujem rozpravu za skončenú. Pán minister? (Reakcia navrhovateľa.)
Hrušovský, Pavol, podpredseda NR SR (2011-04-05):
Pán poslanec Muňko.
Sulík, Richard, predseda NR SR (2011-05-24):
Dámy a páni, pokračujeme verejnou časťou 18. schôdze Národnej rady. Podľa schváleného programu pristúpime k návrhu na vyslovenie súhlasu s prítomnosťou príslušníkov zahraničných ozbrojených síl na území Slovenskej republiky v súvislosti s pôsobením v Centre výnimočnosti pre oblasť odstraňovania výbušných prostriedkov (EOD COE) . Návrh má tlač 373 a správa výborov má tlač 373a. Návrh uvedie minister obrany Ľubomír Galko. Prosím ho, aby sa ujal slova.
P. Paška, predseda NR SR: (2009-11-04):
(Hlasovanie.) 139 prítomných, 84 za, 4 proti, 51 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku. Vyhlasujem rozpravu za skončenú. Budeme hlasovať o návrhu ako o celku.
Kažimír, Peter, podpredseda vlády a minister financií SR (2014-07-03):
Ďakujem veľmi pekne. Cieľom návrhu zákona je implementovať smernicu Európskeho parlamentu a Rady z roku 2013, č. 36/2013 o prístupe k činnosti úverových inštitúcií a takisto ďalšie nariadenia Európskeho parlamentu a Rady č. 575/2013 o prudenciálnych požiadavkách na úverové inštitúcie a investičné spoločnosti. Účelom implementácie je najmä zavedenie nových medzinárodných štandardov Basel III do bankovej regulácie, a to v súvislosti s finančnou krízou, ktorá odhalila nedostatky o fungovaní bánk, a tiež s procyklickými mechanizmami, ktoré prispeli naozaj k jej vzniku. Návrh zákona sa zameriava na zlepšenie fungovania bánk a obchodníkov s cennými papiermi a na pravidlá pre ich správu a riadenie vrátane efektívnych sankčných režimov a preventívnych opatrení s cieľom vyhnúť sa krízovým situáciám. Za týmto účelom je orgán dohľadu, ktorým je v našej krajine Národná banka Slovenska, povinný aspoň raz ročne vykonať stresové testovanie a je oprávnený zvýšiť počet a frekvenciu dohliadok na mieste na základe plánu dohliadok, ktorý každoročne vypracuje. Ak sa finančná situácia banky výrazne zhorší, orgán dohľadu zavedie plán na obnovu na účely ozdravenia banky a plán na riešenie krízovej situácie. Dôraz sa tiež kladie na zmenšenie procyklických mechanizmov vo finančnom systéme použitím tzv. kapitálových rezerv, resp. kapitálových vankúšov ako nástrojov politiky obozretnosti na makroúrovni. Taktiež sa posilňuje cezhraničná spolupráca a výmena informácii orgánov dohľadu pri pri dohľade nad bankami vrátane možnosti prijať preventívne opatrenia na ochranu klientov zahraničných bánk pôsobiacich v našej krajine pri nečinnosti zahraničného orgánu dohľadu. Návrhom zákona sa upravujú aj zásady odmeňovania a problematika tzv. krížových nominácií vo vrcholových orgánoch bánk a obchodníkov s cennými papiermi. Zavedením týchto prísnejších požiadaviek pre banky a obchodníkov s cennými papiermi sa zníži riziko ich zlyhania, čo prispeje k vyššej stabilite finančného systému v rámci celého Slovenska, ako aj v rámci celej Európskej únie. Návrhom zákona sa taktiež zosúlaďujú ustanovenia zákona č. 80/1997 Z. z. o Eximbanke s príslušnými ustanoveniami zákona o bankách. Taktiež sa novelizuje zákon č. 563/2009 Z. z. o správe daní (daňový poriadok), pokiaľ ide o prístup Rady pre rozpočtovú zodpovednosť k informáciám zo strany finančnej správy, a takisto zákon č. 203/2011 Z. z. o kolektívnom investovaní s cieľom zlepšiť kvalitu investícií v oblasti alternatívnych investičných fondov a štandardných podielových fondov. Toľko na úvod. Ďakujem.
Hrušovský, Pavol, predseda NR SR (2011-10-18):
Páni poslanci, prezentujme sa a hlasujme o návrhu. (Hlasovanie.) 148 prítomných, 79 za návrh, 2 proti, 67 sa zdržalo. Návrh sme schválili. Teraz poprosím pani poslankyňu Pfundtner, aby z poverenia výboru ústavnoprávneho Národnej rade predložila návrhy uznesení k prerokovávanému návrhu vlády o uznávaní a výkone rozhodnutí, ktorými sa ukladá trestná sankcia nespojená s odňatím slobody, ktorý prerokovávame ako tlač 498. (Hlasovanie o vládnom návrhu zákona o uznávaní a výkone rozhodnutí, ktorými sa ukladá trestná sankcia nespojená s odňatím slobody alebo probačné opatrenie na účely dohľadu v Európskej únii , tlač 498.)
M. Hort, podpredseda NR SR: (2009-02-10):
Teraz o slovo v rozprave požiadal člen Európskej komisie pán Ján Figeľ. Čiže je to vystúpenie v rozprave s cieľom, aby ste mohli potom ešte príp. faktickými poznámkami na neho reagovať. (Ruch v sále.) Poprosím o pokoj v rokovacej sále. O slovo požiadal v rozprave pán eurokomisár. Nech sa páči.
Martvoň, Anton, poslanec NR SR (2013-03-14):
Ďakujem pekne. Pán poslanec Hlina, začnem asi toľko. Pri vašej osobe sa dá povedať iba jedna vec: „Vodu kážem, vodku maloletým nalievam.“ Po prvé, tá pani, čo ste ju spomínali, sama dala výpoveď. Keď nemáte zistené fakty, tak proste tu netárajte. Čo sa týka mojej osoby, tak myslím si, že ja som na viacerých fórach vysvetľoval, ako to vôbec s tou reštauráciou McDonald´s bolo, že ja som vôbec nevedel, že tam niekto robí. A vôbec nie je pravda, že ja by som sa ja bol u nej išiel nejako najesť. To vôbec nie je pravda. Čiže znova klamete. Viete, vy ste taký človek, že prídete protestovať do Tatier s Rómami proti Polu, ale prídete sám oblečený v bunde Ralph Lauren za tisíc eur. Vy tu rozprávate, ako sú ľudia chudobní, ako bojujete za ľudí, a prídete oblečený do parlamentu v obleku Dior, čo je tiež za niekoľko pár tisíc eur. Vy ste človek, ktorý tu rozpráva, ako ste hrdý Oravec a ako bojujete, povedzme, za chudobných ľudí, ale volebnú kampaň si robíte na Orave lietadlom, ktoré ťahá transparent s nápisom Volím Hlinu. Čiže vy ste takýto človek, vy ste obyčajný farizej. Čiže ja čo vám môžem povedať, pán poslanec Hlina. Hanbite sa. Ja ľutujem vôbec stranu Obyčajní ľudia, že vás vôbec navrhli na túto danú kandidátku, kde ste sa dostali do parlamentu. Dokonca ešte aj vaše volebné letáky ste si dali robiť v Číne. Čiže toľko ste vy taký patriot, Slovák ako taký. Čiže toľko z mojej strany k vašej osobe. A to trestné oznámenie naozaj podám, lebo ste v tom blogu klamali.
Uhliarik, Ivan, minister zdravotníctva SR (2010-12-01):
Ďakujem pekne. Vážení predsedajúci, vážené panie poslankyne, vážení páni poslanci, dovoľujem si vám predložiť návrh zákona, ktorým sa mení a dopĺňa zákon 580/2004 o zdravotnom poistení a o zmene a doplnení zákona 95/2002 o poisťovníctve a o zmene a doplnení niektorých zákonov. Tento zákon je v súlade s Programovým vyhlásením vlády Slovenskej republiky. Návrhy na zmenu zákona 580 o zdravotnom poistení z dlhodobého hľadiska vytvárajú predpoklady pre synchronizáciu daňového a zdravotného systému, ktorá je predpokladom pre spoločné výberové miesto. Cieľom spoločného výberu daní, cieľ a odvodov je zjednodušenie a zníženie administratívnej náročnosti... (Prerušenie vystúpenia predsedajúcim.)
Pčolinský, Peter, podpredseda NR SR (2023-06-27):
Na vaše vystúpenie, pán poslanec, žiadna faktická. Skôr ako budeme pokračovať, rád by som na balkóne privítal študentov zo Strednej pedagogickej školy z Levoče. (Potlesk.) Veľmi sa tu neučte. Vyhlasujem rozpravu za skončenú. Chce zaujať ešte stanovisko navrhovateľ? Nie. Pán spravodajca, ohláste, prosím, termín hlasovania.
Pellegrini, Peter, podpredseda NR SR (2020-07-07):
Vážené panie poslankyne, páni poslanci, budeme pokračovať v rokovaní, preto vás chcem požiadať, aby ste zaujali miesto v rokovacej sále ešte pred tým, ako začneme prerokovávať nasledujúci bod. Vážené panie poslankyne, vážení páni poslanci, pristúpime k rokovaniu o návrhu na odvolanie pána Borisa Kollára z funkcie predsedu Národnej rady Slovenskej republiky. Návrh má parlamentnú tlač 167. Prosím pána predsedu Národnej rady a pána poslanca Borisa Kollára, aby návrh na svoje odvolanie uviedol. Nech sa páči, pán predseda parlamentu, máte slovo. (Rokovanie o návrhu poslanca Národnej rady Slovenskej republiky Borisa Kollára na odvolanie Borisa Kollára z funkcie predsedu Národnej rady Slovenskej republiky , tlač 167.)
M. Číž, podpredseda NR SR: (2008-02-06):
Ďakujem pekne, vážené pani poslankyne, páni poslanci, budeme pokračovať teraz v prerušenej rozprave v prvom čítaní o vládnom návrhu zákona o neprimeraných podmienkach v obchodných vzťahoch a o doplnení zákona Slovenskej národnej rady č. 30/1992 Zb. o Slovenskej poľnohospodárskej a potravinárskej komore v znení neskorších predpisov, máme to pod tlačou 503. Ďakujem pekne pánovi ministrovi Ľubomírovi Jahnátkovi, že zaujal miesto určené pre navrhovateľov a ešte teda poprosím spravodajcu, ktorý je z výboru pre hospodársku politiku a je určený na túto úlohu, pána poslanca Miroslava Kotiana, aby zaujal miesto pre spravodajcu. Chcem povedať, že v rámci prerušenej rozpravy je ústne prihlásený do rozpravy ešte pán poslanec György Juhász. Odovzdávam mu slovo, pokiaľ je prítomný. Je? Nech sa páči, pán poslanec, máte slovo.
Glváč, Martin, podpredseda NR SR (2017-04-06):
Ďakujem. S reakciou nikto v rozprave. Pán poslanec Krajniak, nech sa páči.
Paška, Pavol, predseda NR SR (2013-09-17):
Pán poslanec Kadúc.
Danko, Andrej, predseda NR SR (2018-11-27):
Ďakujem. Poprosím o písomný návrh. Pán poslanec Krajniak, nech sa páči.
Hrnčiar, Andrej, podpredseda NR SR (2017-06-15):
Doplňujúca otázka, pani poslankyňa? Nech sa páči. Trojku.
Grendel, Gábor, podpredseda NR SR (2022-05-19):
Ďalšia otázka je od pána poslanca Čepčeka adresovaná pánovi ministrovi Doležalovi, ktorého zastupuje pán podpredseda vlády Richard Sulík. Otázka znie: „Pán minister, stavebníctvo momentálne zažíva veľkú krízu, subdodávatelia nedostávajú peniaze už niekoľko mesiacov, stavby sa ľuďom veľmi predražujú. Zaoberáte sa týmto problémom?“
Hrnčiar, Andrej, podpredseda NR SR (2019-02-05):
Pán poslanec Hrnko.
P. Pelegrini, poslanec: (2007-09-19):
Predseda Národnej rady Slovenskej republiky rozhodnutím č. 342 z 22. júna 2007 pridelil návrh na prerokovanie Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre pôdohospodárstvo, životné prostredie a ochranu prírody. Ako gestorský výbor určil Výbor Národnej rady Slovenskej republiky pre hospodársku politiku s tým, že Národnej rade Slovenskej republiky podá správu o výsledku prerokovania uvedeného materiálu vo výboroch spolu s návrhom na uznesenie Národnej rady Slovenskej republiky. Lehotu na prerokovanie návrhu vo výboroch, ako aj v gestorskom výbore určil do 7. septembra 2007. Výbory prerokovali pridelenú parlamentnú tlač a zaujali k nej nasledovné stanoviská. Výbor Národnej rady Slovenskej republiky pre hospodársku politiku prerokoval návrh 4. septembra 2007 a uznesením č. 192 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkom k Dohovoru o fyzickej ochrane jadrových materiálov. Výbor Národnej rady Slovenskej republiky pre pôdohospodárstvo, životné prostredie a ochranu prírody prerokoval návrh 5. septembra 2007 a uznesením č. 138 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkom k Dohovoru o fyzickej ochrane jadrových materiálov. Gestorský výbor prerokoval a schválil spoločnú správu výborov 11. septembra 2007 uznesením č. 200. Súčasne poveril spoločného spravodajcu predložiť Národnej rade Slovenskej republiky spoločnú správu výborov a návrh na uznesenie Národnej rady Slovenskej republiky. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkom k Dohovoru o fyzickej ochrane jadrových materiálov. Vážený pán predsedajúci, prosím, aby ste otvorili rozpravu.
Nicholsonová, Lucia, podpredsedníčka NR SR (2016-04-22):
Pani poslankyňa Remišová, nech sa páči.
Kollár, Boris predseda NR SR (2022-10-06):
Nie, nie, to bola sranda, Anka, ja si robím žart niekedy. Však som si robil srandu, že tam neni.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 127 poslancov, za 93, zdržalo sa 33, nehlasoval 1. Pristúpime, uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Žitňanská, Lucia, poslankyňa NR SR (2013-09-18):
Ďakujem veľmi pekne. Pán poslanec, ja sa hlásim k tej výzve, ktorú si dal v prvej časti svojho vystúpenia, pretože sa hlásim k svojmu dielu zodpovednosti za chod tejto krajiny, v pozícii, v ktorej momentálne som, a síce zvolená poslankyňa Národnej rady. Ale túto zodpovednosť aj ja, alebo tu tento diel spoluzodpovednosti môžem niesť len vtedy, pokiaľ tento parlament ako celok bude normálne fungovať, čo znamená, že bude diskutovať riadne o veciach, ktoré sú vážne a dôležité a strategické pre tú krajinu. K tomu patrí aj diskusia o SPP alebo o stave našich verejných financií, a to v podmienkach, ktoré sú štandardné, to znamená za prítomnosti vlády. Nie je preto pre mňa akceptovateľné, akým spôsobom je dnes vedený tento parlament, pričom, samozrejme, sa musím aj dištancovať od všetkých prejavov, ktoré nám znemožňujú pracovať tak, aby to bolo pre blaho Slovenska ako celku vrátane tých prejavov, ktoré prekrývajú vo svojom výsledku práve tie prejavy, tie vážne problémy, o ktorých tu máme diskutovať. Ďakujem pekne, pán poslanec.
Miškov, Juraj, minister hospodárstva SR (2011-10-19):
Dobrý deň. Vážený pán predsedajúci, vážené panie poslankyne, vážení páni poslanci, návrhom zákona o obchodovaní s výrobkami obranného priemyslu ministerstvo hospodárstva zabezpečuje transpozíciu smernice Európskeho parlamentu a Rady 2009/43 Európskeho spoločenstva zo 6. mája 2009 o zjednodušení podmienok pre transfery výrobkov obranného priemyslu v rámci Spoločenstva. Predloženým návrhom zákona sa o. i. zavádzajú nové druhy povolení ako osvedčenie o certifikácii prijímateľa výrobkov obranného priemyslu, všeobecná transferová licencia, globálna transferová licencia, individuálna transferová licencia, dopĺňa sa sadzobník správnych poplatkov o nové položky zohľadňujúce náklady ministerstva hospodárstva v súvislosti s udeľovaním alebo vydávaním nových druhov povolení. Upravujú sa kompetencie v oblasti obchodovania s vojenským materiálom, ktoré v súlade s novelou zákona č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov prešli z Ministerstva obrany Slovenskej republiky na Ministerstvo hospodárstva Slovenskej republiky. Návrh zákona tiež reaguje na niektoré potreby aplikačnej praxe. V súvislosti s doplnením sadzobníka správnych poplatkov o nové položky bude mať návrh zákona pozitívny vplyv na štátny rozpočet. Na rozpočty obcí a vyšších územných celkov, na životné prostredie, zamestnanosť, podnikateľské prostredie a informatizáciu spoločnosti návrh zákona vplyv mať nebude. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu zákona a ďakujem za pozornosť.
Glváč, Martin, podpredseda NR SR (2018-10-23):
Pán poslanec Poliačik.
Matovič, Igor, poslanec NR SR (2013-05-24):
Pani kolegyňa Vaľová, keď som aj hovoril o tých úradníkoch na ministerstvách, aby sme úplne pozorne počúvali, ja som nehovoril o tom, že všetci úradníci, ktorí tvoria zákony, nikdy v živote nepodnikali, nikdy v živote nevytvorili pracovné miesto, ale hovoril som o tom, že jednoducho mnohokrát zákony práve o nastavení podnikateľského prostredia takíto ľudia vytvárajú. Ja si myslím, že jednoducho je to chyba, a som upozorňoval hlavne na ten dôraz komunikácie s odborármi o vytváraní dobrého podnikateľského prostredia, to by sa ale malo komunikovať s podnikateľmi v prvom rade a hlavne ich počúvať, nielen iba si ich vypočuť, ale ich aj počúvať. A keď potom hovoríte o tom, že domáca spotreba – práčovne, no tak ja vám skúsim ten návrh ešte raz zopakovať, to, čo som hovoril. Hovoril som konkrétne o tom, že ak by ste tých 25 mil. eur napr., ktoré ste dali do SCP Ružomberok, to je 750 mil. korún, napr. rozdelili tak, že zoberiete 750-tisíc korún, to je 25-tisíc eur, a poviete, toto dáte jednej práčovni, jednej ženskej, kde to bude časť na samotný nákup práčky, mangľa, žehličky, neviem čoho treba ešte k tomu, a druhá časť toho príspevku, tá podstatná, bude vlastne dotácia toho pracovného miesta. Čiže kvázi to bude veľký sociálny podnik, ktorý bude mať tisíc zamestnancov po Slovensku, ale bude to pravidelné rozmiestnenie po Slovensku, bude to tisíc zamestnankýň dlhodobo nezamestnaných, ktorým zaplatíte odvody, dane zo štátu (zaznievanie gongu) a umožníte, aby si tam tie rodiny alebo ženy mohli dať za symbolický doslova poplatok, ktorý by už nebol trhový, lebo vy ste hovorili o podnikateľoch, ja som hovoril o vlastne sociálnom mieste vytvorenom takomto, aby si mohli dať oprať a ožehliť, tak je to úplne niečo iné, ako ste to pochopili vy, ale však to sa môžeme potom porozprávať bokom. Samozrejme, Ďuro Droba, právo na prácu bolo myslené tak, že žiadna povinnosť podnikateľa zamestnať. Hovoril som to tak, že buď podnikateľ zamestná, a keď nie, musí štát poskytnúť miesto pre týchto ľudí, lebo to je veľmi dôležité.
Ďuriš Nicholsonová, Lucia, podpredsedníčka NR SR (2018-05-25):
Tri faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Mazurek.
Blanár, Juraj, podpredseda NR SR (2022-12-08):
Takže budúci utorok o jedenástej v bloku hlasovaní o jedenástej hodine. Ďakujem pánovi podpredsedovi vlády, ďakujem aj pánovi spravodajcovi, prerušujem rokovanie o tomto bode programu. A teraz vážené panie poslankyne, páni poslanci, keďže by sme mali pokračovať v rokovaní o ďalších bodoch, avšak keď sa pozerám do rokovacej sály, tak nevidím predkladateľov. Tak skôr ako budem čítať a budú prepadávať, tak mi dajte jednu minútu, aby som zistil, že ako to vyzerá s predkladateľmi. Vidím tu jedného, ale ten ešte nemôže vystúpiť, lebo pred nimi je viacej, ale poprosím, keby zotrval tu a potom budem informovať. Chvíľočku vás poprosím, čiže minútka. (Predsedajúci telefonuje služobným telefónom. Krátka prestávka.) Vážené pani poslankyne, páni poslanci, už ani nemá zmysel, aby som komentoval, že akým spôsobom prebieha rokovanie. Tu mám asi 12 zákonov, ak nie viacej, ktoré, keby som teraz začal čítať, budú prepadávať a opäť sa zacyklíme. Preto navrhujem takýto postup. Vidím, že jediný, kto je prítomný v rokovacej sále, je pán poslanec Tomáš Valášek, ktorý má svoj zákon a rovnako tu je aj pani spravodajkyňa. Preto chcem dať procedurálny návrh, aby sme teraz prerokovali jeho zákon a po prerokovaní zákona preruším rokovanie do trinástej hodiny, aby sme potom mohli pokračovať v rokovaní o štrnástej hodine. Je všeobecný súhlas? (Súhlasná reakcia pléna.) Ďakujem, takže predraďujem pred tie zákony, ktoré mali teraz postupovať a nenechám ich prepadnúť, lebo by to nemalo zmysel, zákon, ktorý je v druhom čítaní. Je to návrh poslanca Tomáša Valáška na vydanie zákona, ktorým sa mení a dopĺňa zákon č. 369/1990 o obecnom zriadení v znení neskorších predpisov. Je to pod parlamentnou tlačou 1242. Spoločná správa výborov je pod tlačou 1242a. Udeľujem slovo pánovi navrhovateľovi Tomášovi Valáškovi, aby tento návrh v pléne odôvodnil. Nech sa páči, pán poslanec. (Rokovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov , tlač 1242.)
Šeliga, Juraj, podpredseda NR SR (2021-02-04):
Pani poslankyňa Garstková, nech sa páči.
Dostál, Ondrej, poslanec NR SR (2019-09-20):
Ďakujem. Naozaj veľmi stručné záverečné slovo. Myslel som, že budeme o tom zákone hlasovať... (Prerušenie vystúpenia predsedajúcim.)
Szőllős, Ján, poslanec NR SR (2022-06-14):
Hlasovanie bude zajtra o jedenástej hodine.
Bugár, Béla, podpredseda NR SR (2018-12-04):
Nech sa páči, prezentujme sa a hlasujme o skrátení lehoty. (Hlasovanie.) Prítomných 145, za 81, proti 43, zdržalo sa 21 poslancov. Konštatujem, že sme skrátili lehoty. Nech sa páči.
Kollár, Boris, predseda NR SR (2021-11-04):
S ďalšou faktickou, pán poslanec Linhart.
Laššáková, Jana, podpredsedníčka NR SR (2013-09-18):
Pán poslanec Viskupič.
D. Jarjabek, poslanec: (2005-11-08):
Váš veľký priaznivec vašej koalície básnik Ľubo Feldek svojho času napísal perestrojkovú komédiu Umenie neodísť. Možnože je čas, aby ste si ju konečne prečítali, preto, lebo vidieť ju asi nemôžete nikde, lebo dnes nie je v móde hrať pôvodnú slovenskú tvorbu, aby ste videli, že o ľuďoch ako ste vy a ako je pán premiér, sa v takejto situácii, v ktorej ste sa ocitli vy, písali komédie. A to už bolo dávno. Ja som presvedčený, že tejto doby sa ešte dožijeme. Ďakujem za pozornosť.
M. Číž, podpredseda NR SR: (2009-06-18):
Otváram rozpravu. Písomnú prihlášku do rozpravy nemám. Pýtam sa preto, kto sa do rozpravy hlási ústne. Neregistrujem žiadnu prihlášku. Takže, vážené kolegyne, kolegovia, uzatváram možnosť prihlásiť sa do rozpravy ústne a vyhlasujem všeobecnú rozpravu za skončenú. Ďakujem navrhovateľovi, ďakujem aj pani spravodajkyni. Ďalším bodom bude prvé čítanie o návrhu poslanca Národnej rady Slovenskej republiky Tomáša Galbavého na vydanie zákona, ktorým sa mení zákon Slovenskej národnej rady č. 372/1990 Zb. o priestupkoch v znení neskorších predpisov , parlamentná tlač č. 1121, návrh na pridelenie výborom 1140. Opäť ma má slovo pán poslanec Tomáš Galbavý a uvedie tento návrh zákona.
Grendel, Gábor, podpredseda NR SR (2023-06-27):
Pán poslanec Martin Čepček.
Halák, Róbert, poslanec NR SR (2022-03-24):
Pán predseda, teraz dajte hlasovať o pozmeňujúcom a doplňujúcom návrhu pána poslanca Dostála.
Hrnčiar, Andrej, podpredseda NR SR (2018-11-21):
Pani podpredsedníčka Nicholsonová, nech sa páči.
Figeľ, Ján, podpredseda NR SR (2014-06-03):
Na vystúpenie pána poslanca Viskupiča je sedem faktických poznámok, s prvou Anton Martvoň. Nech sa páči.
B. Bugár, podpredseda NR SR: (2004-06-29):
Otváram rozpravu a pýtam sa, či sa hlási niekto ústne do rozpravy. Pán spravodajca ako prvý a ešte ďalší dvaja poslanci. Končím možnosť sa prihlásiť do rozpravy ústne. Takže, pán poslanec Madej, nech sa páči, máte slovo.
Glváč, Martin, podpredseda NR SR (2017-05-17):
Ďakujem. Vyhlasujem všeobecnú rozpravu za skončenú. Chce zaujať v rozprave stanovisko navrhovateľ? Nech sa páči.
Bugár, Béla, podpredseda NR SR (2016-09-06):
Ďakujem pekne. Dávam slovo, teraz slovo spravodajkyni z výboru pre financie a rozpočet pani poslankyni Sárközy, nech sa páči.
Bugár, Béla, podpredseda NR SR (2016-10-12):
Pán spravodajca, chcete zaujať stanovisko k rozprave? Nech sa páči.
Laššáková, Jana, podpredsedníčka NR SR (2013-02-14):
Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Martinovi Poliačikovi. Nech sa páči, pán poslanec, máte slovo.
M. Sabolová, poslankyňa: (2007-09-12):
Druhá poznámka. Hovoríte, že asi netreba navýšenie percent. Odporučíte pánu ministrovi, ale predseda treba navýšenie percent za poistencov štátu. Minimálne na to vám treba do navýšenie za poistencov štátu, aby ste splnili sľuby na platy zdravotníckych pracovníkov. A tretia poznámka limity. Toto riešte. Toto je problém, ale riešte to, ale možno vy, pán poslanec, nemáte toľko času na riešenie zdravotníckych problémov, lebo ste aj starostom, ale máte veľa kolegov zdravotníkov vo svojej strane, aby ste toto s ministerstvom riešili, urobili dobrú kontrolu, dobrý dohľad a určili štandardy na výkony, aby boli zaplatené výkony tak, ako majú byť a neboli limity nízke, aby poskytovatelia krvácali.
Laššáková, Jana, podpredsedníčka NR SR (2014-11-09):
V súlade s rokovacím poriadkom o slovo požiadal minister školstva Peter Pellegrini. Nech sa páči, pán minister, máte slovo. A o slovo požiadal aj pán predkladateľ, tak po pánovi ministrovi vystúpi pán predkladateľ. Nech sa páči, pán minister.
Kollár, Miroslav, poslanec NR SR (2020-07-09):
Ďakujem. Pán predseda, keďže sme odhlasovali body zo spoločnej správy, dajte, prosím, hlasovať o tom, že vládny návrh zákona prerokujeme v treťom čítaní ihneď.
Blanár, Juraj, podpredseda NR SR (2021-02-25):
Na vaše vystúpenie, pán poslanec Dostál, dve faktické poznámky. Pán poslanec Marian Kotleba, nech sa páči.
Blaha, Ľuboš, poslanec NR SR (2015-12-11):
Ďakujem pekne. Pán minister, bod za bodom ste poctivo a vecne vyvracali argumenty opozície. Takto to proste je. To boli, to bolo naozaj vecné a analytické vystúpenie a myslím, že každý, kto to sledoval, bez toho, že by mal hnev v očiach, tak musel vidieť, že bod za bodom vyvracal argumenty opozície. Ale ja rozumiem tomu, že opozícia, a hlavne kolegovia z maďarskej strany MOST, to nemôžu priznať. Však by ich ukameňovali ich vlastní. Však oni boli práve tí, ktorým vypisovali starostovia z dotknutých obcí, z Vojky, a oni ich ignorovali. Ja len budem citovať pána starostu z Vojky: „Okrem toho som rokoval aj s predstaviteľmi strany MOST a táto žiadosť bola poslaná aj do ich centra, kašľali na nás.“ Citujem. Kto to má potvrdiť viac ako pán starosta z dotknutej obce Vojka? Proste ste na nich kašľali a dneska to nemôžete priznať. A, áno, vyzerá to tak, že Peter Žiga bude prvým politikom SMER-u, ktorému na juhu Maďari postavia sochu, pretože im pomohol, pretože im na rozdiel od vás pomohol. A vy ste na nich kašľali. Takže, páni kolegovia... (Smiech v sále a potlesk.) Druhá vec je, že Petrovi, Peťovi Žigovi by som odporúčal, aby sa nehneval na kolegov z MOST-u, že chceli urobiť tunel pod Dunajom. Oni tak strašne radi robia tunely, tak strašne radi tunelujú, že im to nemôžu zazlievať. A keď tu má ísť ešte navyše podvodný tunel, no tak to muselo byť proste pre MOST úplným zázrakom! Takže tu by som trošku s humorom povedal, že určite sa nehnevajme na pánom kolegov z MOST-u. Posledná vec. Páni kolegovia, nemusíte veriť, nemusíte veriť pánovi ministrovi, lebo je z inej politickej strany a tak ďalej. Ale, preboha, tak komu chcete veriť, keď nie NKÚ, keď nie ÚVO, keď nie kontrolórom? Komu?! Existuje spôsob, ako vyvrátiť vaše podozrenia, pokiaľ nie ste ochotní povedať o nikom, že je dosť dôveryhodný? Dôveryhodná je len nezávislá blogerka, ktorá je jednotkou na vašej kandidátke a pred dvoma rokmi bola sedmičkou na vašej kandidátke a je poradkyňou pani Jurinovej. No to je fakt nezávislosť! To sme všetci nezávislí blogeri vlastne. Aj ja som nezávislý bloger, každý z nás je nezávislý bloger. Fantastické!
Puci, Róbert, poslanec NR SR (2015-03-17):
Pán predseda, pokiaľ ide o prvý pozmeňujúci návrh pána poslanca Fecka, nemôžme dať o ňom hlasovať, lebo sme schválili body spoločnej správy 145, 231 a 221.
Heger, Eduard, predseda vlády SR (2022-04-28):
Na ktorú, prosím?
Zmajkovičová, Renáta, podpredsedníčka NR SR (2013-03-13):
Ďakujem, pán minister. Dávam slovo spravodajcovi, ktorého určil navrhnutý gestorský výbor pre hospodárske záležitosti, opäť pánovi poslancovi Marošovi Kondrótovi, nech sa páči.
Žiga, Peter, podpredseda NR SR (2024-09-10):
Prezentujme sa a hlasujme. (Hlasovanie.) 143 prítomných, 76 za, 12 proti, 55 sa zdržalo. Konštatujem, že Národná rada rozhodla na návrh vlády, že tento vládny návrh prerokuje v skrátenom legislatívnom konaní. Teraz budeme hlasovať o bode 5 schváleného programu, ktorým je druhé čítanie o vládnom návrhu zákona, ktorým sa mení zákon č. 325/2022, ktorým sa mení a dopĺňa zákon č. 305/2013 o e-Governmente. Máme to uvedené ako tlač 309. Spoločným spravodajcom je člen výboru pre verejnú správu a regionálny rozvoj poslanec Roman Malatinec. Prosím ho, aby hlasovanie uvádzal. [Hlasovanie o vládnom návrhu zákona, ktorým sa mení zákon č. 325/2022 Z. z., ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony v znení zákona č. 301/2023 Z. z. , tlač 309.]
Sopko, Miroslav, poslanec NR SR (2020-02-20):
Ďakujem za slovo, pán predsedajúci. Nuž, ja by som to povedal takto a zároveň doplnil Igora Matoviča v tomto vyjadrení, pretože veľmi oceňujem to, že sa tu postavil a dal do súladu sľuby, ktoré tu ľudia počúvali celé tie roky, s činmi, konkrétnymi činmi, ktoré potom nasledovali, pretože toto nám často chýba. Slováci strácajú pamäť, myslia a vidia iba posledné roky, ale mali by sa vždy spätne obzrieť dozadu, aby videli, že aký je ten súlad medzi sľubmi a činmi. Nastavenie zrkadla je jednoducho potrebné. A keď sa tu spomína to, že je ten pomer len nejaká stotina, alebo dokonca 1 %, veď to sú omrvinky, vážení. Toto sú omrvinky, ktoré jednoducho dlžíme týmto ľuďom, ktorí odpracovali, ktorí budovali Slovenskú republiku, na ktorých to celé stálo. Ešte keď sa pozrieme do návrhu na skrátené legislatívne konanie, čiže je tam napísané, je to kvôli potrebe primeranej doby pre Sociálnu poisťovňu, pre tú Sociálnu poisťovňu, ktorá podľa mojich informácií jednej tretine starodôchodcov nedala nárok na to, aby sa pri tom prepočte konečne zabezpečilo to, že dostanú tie svoje poctivé peniaze. To kde sme sa dostali? Jednoducho toto je ukážka toho, že ak nejaký pán, ktorý pil kolu na Vazovovej, tvrdí, že má rád finančné skupiny ako koza nôž, tak je to jedine tak nôž gumený a takto gumené sú často opatrenia, s ktorými sa tu často robilo, a jednoducho sme dospeli do súčasného stavu. Priznajme si, jednoducho že sme kašľali na týchto ľudí. To znamená, že už konečne zodpovedne sa k tomu postavme, hovorme ľuďom pravdu. Tie opatrenia, ktoré majú prichádzať, majú prichádzať včas a treba sa na nich zhodnúť naprieč celým politickým... (Prerušenie vystúpenia časomerom.)
Pčolinský, Peter, podpredseda NR SR (2023-02-01):
O slovo požiadal minister obrany Jaroslav Naď. Nech sa páči, pán minister.
Susko, Boris, minister spravodlivosti SR (2024-09-13):
Ďakujem za slovo. Vážený pán predsedajúci, vážené panie poslankyne, páni poslanci, na rokovanie Národnej rady Slovenskej republiky predkladám vládny návrh zákona, ktorým sa mení zákon č. 309/2023 o premenách obchodných spoločností a družstiev a o zmene a doplnení niektorých zákonov v znení zákona č. 530/2023 Z. z. a ktorým sa menia niektoré zákony. V roku 2023 bola schválená právna úprava insolvenčného registra, ktorá má nadobudnúť účinnosť 1. januára 2025. Nevyhnutným predpokladom implementácie prijatej právnej úpravy je funkčný informačný systém, insolvenčný register, pričom vzhľadom na meškajúci priebeh verejného obstarávania tohto informačného systému a plánovaný časový harmonogram jeho uvedenia do prevádzky je zrejmé, že pôvodne schválený termín činnosti nie je dosiahnuteľný. Z tohto dôvodu je preto nevyhnutné oddialiť nadchádzajúcu účinnosť zmien súvisiacich so zavedením insolvenčného registra zakotvených vo vybraných právnych predpisoch. Odklad účinnosti reflektuje aktuálnu potrebu posunutia časového harmonogramu spustenia informačného systému insolvenčného registra do prevádzky, ktorá bola spôsobená meškajúcim priebehom verejného obstarávania ešte v minulom volebnom období. Preto sa navrhuje odklad účinnosti tejto právnej úpravy tak, aby nadobudla účinnosť 1. októbra 2025. Vládny návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu, medzinárodnými zmluvami, ktorými je Slovenská republika viazaná, a zákonmi a súčasne aj v súlade aj s právom Európskej únie. Ďakujem pekne, skončil som.
Danko, Andrej, predseda NR SR (2016-09-08):
Vážené panie poslankyne, vážení páni poslanci, dovoľte mi, aby som pred hlasovaním Národnej rady Slovenskej republiky vás požiadal, aby sme vyjadrili minútou ticha úctu pamiatke štyroch obetí záchranného vrtuľníka, ktorý včera havaroval. Životy záchranárov vyhasli práve pri plnení svojho náročného poslania, akým bola pomoc a záchrana ľuďom. Česť ich pamiatke. A, prosím, vzdajme úctu im aj pozdravme všetkých ich príbuzných. (Minúta ticha.) Ďakujem. Panie poslankyne, páni poslanci, pristúpime k Informácii Mandátového a imunitného výboru Národnej rady Slovenskej republiky o nastúpení náhradníka na neuplatňovaný mandát poslanca Národnej rady Slovenskej republiky . Prosím predsedu mandátového a imunitného výboru poslanca Richarda Rašiho, aby Národnej rade uvedenú informáciu podal.
Svrček, Miloš, poslanec NR SR (2023-01-24):
Ďakujem za slovo. Áno, samozrejme, Milan, tá diskusia je potrebná a, samozrejme, máme aj my ďalšie návrhy alebo otázky, ktorých, ktorým my sa určite chceme venovať, presne ako aj ty si otvoril v rámci svojej rozpravy otázku zníženia kvóra, že ju máme v súčasnosti na úrovni 50 %, a baviť sa o tejto otázke, presne ako si aj spomenul, riešenia zmeny kompetencií medzi vládou Slovenskej republiky alebo presunutia na výbory Národnej rady, tak ako sme otvorili posledný týždeň túto otázku. Potom možnosť volebného systému, taktiež ďalšie, ďalšie otázky, takže je ich, samozrejme, viacero, a práve preto som aj hovoril, že určite je dôležité venovať sa týmto otázkam, aby, samozrejme, tá ústava bola čo najlepšie orientovaná pre ľudí. Samozrejme, že na 100 % nevieš úplne vyladiť ten text ústavy tak, aby na sto percent fungoval stále. Aj Ústavný súd v rámci svojich nálezov dáva stanoviská, akým spôsobom by sme to mali riešiť, ale tak ako som povedal aj v rámci posledného svojho vystúpenia, že materiálne jadro ústavy nám dáva tú možnosť, aby sme riešili zmeny ústavy v prípade, ak sú orientované na posilnenie zastupiteľskej demokracie na Slovensku, ale, samozrejme, že tieto zmeny musia byť presne zakotvené v tej ústave, takže máme na to možnosť. A ja som zástancom odbornej diskusie a veľmi kvitujem aj to, že na ústavnoprávnom výbore bola zriadená komisia pre tvorbu práva, ktorú si ty zriadil, pretože toto je určite jeden veľmi dôležitý fakt, ktorý pomáha tejto odbornej diskusii. Ďakujem.
V. Palko, minister vnútra SR: (2004-03-09):
To isté sa týka bodu 20 spoločnej správy, čo je doplňujúci návrh, kde sa ukladá, aby bol vydaný istý predpis, interný, kde by taxatívne boli vymenované všetky dôvody, pre ktoré je možné prepustiť policajta podľa písm. e) zo služobného pomeru. Zasa chcem povedať, že bolo by dosť ťažké vytvoriť takýto predpis. Nie je možné vymenovať všetky dôvody, ktoré môžu nastať, pre ktoré je potrebné použiť toto písm. e) v zákone. A zase poukazujem na to, že ani iné právne predpisy, ktoré upravujú povedzme pracovný pomer alebo inú štátnu službu, takéto predpisy, kde sa taxatívne vymenúvajú dôvody na okamžité ukončenie pomeru pracovného, neobsahujú. Takže opäť apelujem na vás, aby tento bod 20 nebol schválený. Ďakujem vám za pozornosť.